Emadepäev

pisi|Anna Jarvis
Emadepäev on Eestis mai teisel pühapäeval. Sel tähtpäeval tänavad lapsed ja abikaasad emasid ja vanaemasid laste kasvatamise eest.

 Ajalugu 
Emadepäeva tähistati maailmas esimest korda 10. mail 1908 Ameerika Ühendriikides Lääne-Virginia osariigis Graftoni kirikus. Päeva tähistamise idee pakkus 1872. aastal välja luuletaja ja kirjanik Julia Ward Howe, kuid tähistama hakati seda Anna Jarvise eestvedamisel 35 aastat hiljem.

Julia Ward Howe, USA kirjanik ja luuletaja, patsifist, kodanikuaktivist, abolitsionist ning naiste hääleõiguse toetaja, üks sufražettide liikumise algatajatest, kirjutas 1870. aastal proklamatsiooni "Appeal to womanhood throughout the world" (eesti kees "Pöördumine kogu maailma naissoo poole"), kus kutsus naisi ülemaailmset rahu toetama. See patsifistlik sõnavõtt oli loodud Ameerika Ühendriikide kodusõja ja Prantsuse-Preisimaa sõja mõjul – Howe oli veendunud, et naistel on kohustus poliitiliselt aktiivsed olla. 1872. aastal tegi ta ettepaneku tähistada "Emade rahupäeva", kuid edutult. 35 aastat hiljem Anna Jarvise eestvedamisel tähtpäevaks kujunenud emadepäev erineb olemuselt Howe'i nägemusest, kuid on siiski mõjutatud Howe'i ja Jarvise ema ühistest pingutustest.

Anna Maria Jarvis oli emadepäeva traditsiooni rajaja Ameerika Ühendriikides. Tema ema oli korduvalt avaldanud soovi selline püha kehtestada ja pärast ema surma juhtis Jarvis mälestuspäeva tähistamise liikumist. Aastate möödudes pettus Jarvis aga tähtpäeva kasvavas kommertsialiseerumises ja üritas isegi emadepäeva tühistada.

 Emadepäev Eestis 
Eestis tähistati seda päeva esimest korda 1922. aasta augustis Uderna koolis piduliku koosviibimisega, mille organiseeris Naiste Karskusliit Helmi Mäelo algatusel. Üle-eestilisena tähistati seda päeva  esimest korda 3. juunil 1923, aga ka 3. detsembril gaidide ja skautide korraldatuna Hugo Treffneri gümnaasiumis. Kaks aastat hiljem toimus tähistamine Naiste Karskusliidu eestvedamisel 18. mail. Emadepäeva tähistamine kogus populaarsust. Aastast 1928 hakati seda tähistama mai teisel pühapäeval. Seda tähistati kuni 1940. aastani, okupatsiooniajal tähtpäevast vaikiti. Uuesti hakati Eestis emadepäeva tähistama 1988. aastal.
pisi|Kodutu ja nälgiv sisserändajast ema lastega 1936. aasta ülemaailmse majanduskriisi ajal (Dorothea Lange)
pisi|Emadepäeva tähistamine Hollandis 1925. aastal

 Ema(de)päev riigiti 
Ema(de)päeva tähistamine maailmas on riigiti ja kultuuriti erinev.

 Aeg  Riigid  Veebruari teine pühapäev    30. Ševat (tavaliselt veebruaris)  3. märts  8. märts , , , , , , ,   Paastu neljas pühapäev  , ,  20. või 21. märts(kevade esimene päev) , , , , , , , , , , ,   25. märts  7. aprill  Mai esimene pühapäev  ,  , ,  10. mai , , , , ,  2011. aastal 3. mai  Mai teine pühapäev Euroopa:
EL:
, , , , , , , , , , , , , , 

, 

Aafrika:
, , , 

Aasia:
, , , , , , 

Ameerika:
, 25x15px Aruba, , , , , , , , , , , , , , 

Lähis-Ida:

Okeaania:
,  8. mai   14. mai   26. mai  27. mai  30. mai  Mai viimane pühapäev  , ,  Mai viimane pühapäev, kui see ei lange nelipühadele; kui langeb, siis juuni esimene pühapäev , ,  1. juuni   12. august   (kuninganna Sirikit Kitiyakara sünnipäev) 15. august    Oktoobri teine esmaspäev    14. oktoober   Oktoobri kolmas pühapäev   (ema päev) Novembri viimane pühapäev   8. detsember   22. detsember 

Vaata ka
isadepäev
looduskaitsepäev
lastepäev
vanematepäev 

 Viited 

Välislingid
Kuidas tähistatakse emadepäeva erinevates riikides? Naine24.ee, 10. mai 2012

Kategooria:Tähtpäevad